上海城市航站楼

上海城市航站楼是一座航站楼，来勒上海市静安区南京西路1600号。

上海城市航站楼个设计初衷是让来勒浦东机场搭飞机个乘客好先来勒市区换登机牌、托运行李，减轻乘客个负担。必过2002年开始运营到现在，各大航空公司侪对伊弗感冒，弗支持迭种做法。2012年1月1号开始，唯一支持箇隻服务个上海航空终止城市航站楼个办理手续搭行李托运业务。2012年4月15号，拿城市航站楼搭虹桥机场联起来个机场专线取消哉，後些来么一直空关啦，2020年10月11号连去浦东机场个机场二线也搬出城市航站楼哉。乘枪势里，来勒2020年5月份，城市航站楼启动全面改造，改造後个城市航站楼将由约1万平方米商业百货搭1.4万平方米办公空间组成，再拿地铁静安寺站3号口搬进来，拿南京西路人行通道打通。

 参见 
 苏州城市航站楼

Category:静安区建筑物
Category:上海机场